શિક્ષણ બોર્ડ દ્વારા શૈક્ષણિક વર્ષ ૨૦૧૭-૧૮ માટેનું એકેડેમિક કેલેન્ડર જાહેર કરવામાં આવ્યું છે. જે મુજબ ૫ જૂનથી પ્રથમ શૈક્ષણિક સત્રનો પ્રારંભ થશે અને ૧૦૬ દિવસનું આ સત્ર ૧૫ ઓક્ટોબર-૨૦૧૭ સુધી ચાલશે. ત્યાર બાદ ૧૬ ઓક્ટોબરથી ૫ નવેમ્બર સુધી ૨૧ દિવસનું દિવાળી વેકેશન પડશે. ત્યાર બાદ ૬ નવેમ્બરથી ૧૪૦ દિવસના બીજા શૈક્ષણિક સત્રનો પ્રારંભ થશે અને ૩૦ એપ્રિલ સુધી બીજુ શૈક્ષણિક સત્ર ચાલશે. ત્યાર બાદ ૧ મેથી ૪ જૂન સુધી ૩૫ દિવસનું ઉનાળું વેકેશન રહેશે.